Diari Oficial de la Generalitat Valenciana


Sumari del DOGV 6309, del 13-07-2010 (2010/7150)

Notificació de la sentència dictada en el judici de divorci contenció número 1111/2008.
---------------------------------------------------------------------------------------

### Dades del document

Número de DOGV
:   6309

Data del DOGV
:   13-07-2010

Secció del DOGV
:   IV. ADMINISTRACIÓ DE JUSTÍCIA

Número del document
:   2010/7150


Organisme emissor
:   Jutjat de Primera Instància Número 1 de Torrent

Tipus de document
:   Edicte

Notificació de la sentència dictada en el judici de divorci contenció número 1111/2008. [2010/7150]  
Divorci contenciós 001111/2008  
De: María Ángeles Giménez Navarro.  
Procuradora: Gema Martínez Alejos.  
Contra: Gustave Longange Mabe.  
En aquest procediment de divorci número 1111/2008 seguit a instàncies de María Ángeles Giménez Navarro contra Gustave Longange Mabe s'ha dictat la sentència que, literalment, diu així:  
«En nom del rei  
Sentència número 88/2010  
Torrent, 4 de juny de 2010.  
Vistes per Juan Francisco Mejías Gómez magistrat jutge de primera instància número 1 de Torrent, aquestes actuacions de divorci seguides en aquest Jutjat al número 1111/2008 a sol·licitud de la procuradora dels tribunals Gema Martínez Alejos en nom i representació de María Ángeles Giménez Navarro, contra Gustave Longange Mabe, amb intervenció del ministeri fiscal.  
Antecedents de fet  
Primer. Amb data 23 de desembre de 2008 la representació processal de la part actora va presentar demanda de divorci contra Gustave Longange Mabe, en virtut de l'article 86 del Codi Civil sol·licitant en la pètita de la demanda que es declarara dissolt el matrimoni format per ambdós cònjuges.  
Segon. En data 23 de febrer de 2009 es va incoar el procediment de divorci corresponent i es va citar el demandat per edicte que es va publicar al tauler d'anuncis d'aquest jutjat i en el Diari Oficial de Comunitat Valenciana perquè contestara a la demanda en el termini legal; atès que no hi va comparèixer va ser declarat en rebel·lia mitjançant la provisió de data 25 de novembre de 2009 i es va assenyalar per a la realització del judici el dia 12 de març de 2010.  
Tercer. Que el dia i l'hora assenyalats per a la celebració del judici hi va comparèixer la part actora i el ministeri fiscal i es van practicar els mitjans de prova proposats i declarats pertinents, amb el resultat que consta a les actuacions en el suport informàtic corresponent.  
Quart. En la tramitació d'aquest procediment s'han observat les prescripcions legals.  
Fonaments de dret  
Primer. De conformitat amb el que disposen els articles 81, 85 i 86 del Codi Civil, transcorreguts els tres mesos des de la celebració del matrimoni és procedent estimar la demanda de divorci de mutu acord formulada, amb tots els efectes legals inherents a aquest pronunciament.  
Segon. Per aplicació del que estableixen els articles 39 de la Constitució i 90 del Codi Civil, és procedent establir les mesures següents:  
En vista de les circumstàncies concretes que concorren en el present procediment, segons que disposen els articles 90 i següents del Codi Civil i 158 del mateix cos legal, vista l'absència voluntària del demandat, fixe les mesures següents:  
a) Atribuïsc el domicili familiar als fills KY, de 10 anys, i J, de 3 anys, i a la senyora María Ángeles Giménez Navarro.  
b) Atribuïsc la guarda i custòdia d'aquests a la mare, sense que procedisca, en aquest moment fixar cap règim de visites a favor del pare, atesa la impossibilitat de conèixer les seues pretensions i la seua disponibilitat, ja que no ha comparegut al judici.  
c) En relació a la pensió d'aliments a favor dels fills i a càrrec del pare, es fixa la suma de 200 euros mensuals per cada fill, que farà efectiva abans del cinqué dia de cada mes i en el compte que assenyale l'actora.   
d) Així mateix, en concepte de contribució a les càrregues del matrimoni i fins que es venga l'habitatge, si és el cas, cadascun dels litigants farà front a la meitat de la hipoteca.  
Tercer. Per aplicació del que estableix l'article 94 de la Llei d'Enjudiciament Civil, ateses les circumstàncies especials que concorren en els procediments de família, no pertoca condemnar a costes cap de les parts.  
Vistos els preceptes legals citats i altres d'aplicació general.  
Dispositiva  
Estime la demanda formulada per la procuradora Gema Martínez Alejos en representació de María Ángeles Giménez Navarro, dispose la dissolució del matrimoni per divorci de María Ángeles Giménez Navarro i Gustave Longange Mabe amb tots els efectes legals inherents a aquesta declaració i les mesures contingudes en el fonament de dret segon d'aquesta resolució, sense fer imposició expressa de les costes causades.   
Una vegada siga ferma aquesta sentència, feu-la saber al registre civil on conste inscrit el matrimoni del sol·licitant, i expediu el despatx oportú perquè s'anote al marge.  
Notifiqueu aquesta resolució a les parts, i feu-los saber que contra aquesta podran interposar un recurs d'apel·lació davant de l'Audiència Provincial de València (article 455 LECn).  
El recurs s'ha de preparar mitjançant un escrit que cal presentar en aquest Jutjat, dins el termini de 5 dies hàbils comptador des de l'endemà de la notificació, que es limite a esmentar la resolució objecte d'apel·lació i on es manifeste la voluntat d'interposar-hi un recurs, amb la indicació dels pronunciaments que s'impugnen (article 457.2 LECn).  
Aquesta és la meua sentència que, jutjant definitivament en primera instància, pronuncie, mane i firme».  
Diligència. - Seguidament, l'estenc jo, el secretari, per a fer constar que la sentència anterior ha estat dictada pel magistrat jutge d'aquest jutjat, la qual es trasllada al llibre corresponent d'aquest jutjat i en queda testimoniança a les actuacions originals, i serà notificada a les parts. En done fe.  
I atés que el demandat esmentat, Gustave longange Mabe, es troba en parador desconegut, expedisc aquest edicte a fi que li valga de notificació de forma deguda.  
Torrent, 4 de juny de 2010.- El secretari judicial: Joaquín Martínez Lluesma.